Rheolau Cystadlaethau Celf, Dylunio a Thechnoleg

1 Mae’r Rheolau Cyffredinol ym mlaen y Rhestr Testunau hefyd yn berthnasol i’r adran hon.

2 Rhaid i holl gystadleuwyr yr adran Gelf, Dylunio a Thechnoleg gofrestru ar-lein erbyn noswyl y Beirniadu Cylch neu Sir / Rhanbarth trwy’n gwefan: www.urdd.cymru/eisteddfod Ar ôl cofrestru, rhaid argraffu papur cofrestru unigol ar gyfer pob cystadleuydd a’i osod ar gefn y gwaith.

3 Bydd cystadleuaeth Y Fedal (332 a 333) ac Ysgoloriaeth (334) Gelf Dylunio a Thechnoleg yn hepgor y rowndiau Sirol/ Rhanbarth ac yn mynd yn syth i’r Genedlaethol.

4 Rhaid i holl gynnyrch yr adran fod yn waith a grëwyd gan yr aelod/aelodau.

5 Trefnir dyddiad y beirniadu Sirol/Rhanbarthol cyn diwedd Ebrill. Cysylltwch â’ch Swyddog Datblygu lleol i gadarnhau’r dyddiad.

6 Ni chaniateir i gystadleuwyr ymgeisio fwy nag unwaith ymhob cystadleuaeth o fewn yr adran.

7 Maint pob eitem Gwaith 2D: Dim mwy 760mm x 560mm (i gynnwys mownt 25mm) Gwaith 3D: Dim mwy na 750mm x 750mm x 750mm (ac eithrio cerameg/crochenwaith) Diffiniad 3D: Gwrthrych sy’n weledol o bob cyfeiriad ac sy’n cynnal ei hun

8 Pwysau pob eitem. Gwaith 3D i bwyso dim mwy na 10kg ac eithrio gwaith y Fedal Gelf, Dylunio a Thechnoleg a’r Ysgoloriaeth Gelf, Dylunio a Thechnoleg.

9 Mowntio. Er mwyn diogelu’r gwaith, caniateir mowntio ar bapur neu garden tenau sy’n mesur dim mwy na 25mm. Mae canllawiau penodol ar gyfer yr Adran Ffotograffiaeth. Ni chaniateir defnyddio ‘mownt ffenestr’ na ffrâm ar gyfer gwaith 2D ac eithrio lle mae ffrâm yn angenrheidiol ar gyfer strwythur y gwaith.

10 Trefnir arddangosfa o gynhyrchion buddugol yr adran Gelf, Dylunio a Thechnoleg ar Faes yr Eisteddfod. Caiff y gwaith buddugol ei fowntio’n broffesiynol ar gyfer yr arddangosfa.

11 Gwaith Grŵp Gwaith gan 2 aelod neu fwy.

12 Anghenion Dysgu Ychwanegol. Diffinnir ‘Anghenion Dysgu Ychwanegol (ADY) yn unol â rheolau’r Awdurdod Addysg Leol.

13 Bydd y cyntaf o’r adran Gynradd, y cyntaf a’r ail o’r adran Uwchradd ac Aelwydydd o bob Sir/Rhanbarth yn mynd ymlaen i rownd feirniadu’r Genedlaethol.

14 Bydd y cyntaf ac ail o’r Sir/Rhanbarth sydd yn gwesteio yr Eisteddfod yn mynd ymlaen i’r rownd feirniadu’r Genedlaethol.

15 Cymerir pob gofal o’r cynhyrchion ond ni fydd yr Urdd yn gyfrifol am unrhyw golled neu ddifrod anorfod a all ddigwydd o safbwynt cludo gwaith i’r beirniadu cenedlaethol ac i/ag o Faes yr Eisteddfod. Os oes gwerth mawr i’r cynhyrchion neu os yw’r cynhyrchion yn fregus, mae croeso i gystadleuwyr/rhieni/ athrawon wneud trefniadau eu hunain i gludo’r gwaith.

16 Bydd hawl gan yr Urdd i ddefnyddio neu gyhoeddi gwaith neu luniau o waith cynnyrch yr adran Gelf, Dylunio a Thechnoleg yn y dyfodol heb ofyn caniatâd yr awdur ar gyfer dibenion marchnata a hyrwyddo.